**ՀԻՄՆԱՎՈՐՈՒՄ**

**«ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿՈՏԱՅՔԻ ՄԱՐԶԻ ՆԱԻՐԻ ՀԱՄԱՅՆՔԻ 2023 ԹՎԱԿԱՆԻ ԲՅՈՒՋԵԻ ԿԱՏԱՐՄԱՆ ՏԱՐԵԿԱՆ ՀԱՇՎԵՏՎՈՒԹՅՈՒՆԸ ՀԱՍՏԱՏԵԼՈՒ ՄԱՍԻՆ» ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿՈՏԱՅՔԻ ՄԱՐԶԻ ՆԱԻՐԻ ՀԱՄԱՅՆՔԻ ԱՎԱԳԱՆՈՒ ՈՐՈՇՄԱՆ**  **ՆԱԽԱԳԾԻ ԸՆԴՈՒՆՄԱՆ**

Հայաստանի Հանրապետության Կոտայքի մարզի Նաիրի համայնքի 2023 թվականի բյուջեի կատարման տարեկան հաշվետվություն որոշման նախագիծը մշակվել է «Տեղական ինքնակառավարման մասին» օրենքի 18-րդ հոդվածի 1-ին մասի 5-րդ կետի, 83-րդ հոդվածի 2-րդ մասի, «Հայաստանի Հանրապետության բյուջետային համակարգի մասին»  օրենքի 35-րդ հոդվածի 5-րդ մասի, համաձայն որի համայնքի ղեկավարը համայնքի ավագնուն է ներկայացնում Նաիրի համայնքի 2023 թվականի բյուջեի կատարման տարեկան հաշվետվությունը հաստատելու մասին որոշման նախագիծը ։   
2023 թվականին համայնքի վարչական բյուջեի եկամուտների ծրագրով նախատեսված 1730786.4 հազար դրամի դիմաց փաստացի մուտքը կազմել է 1789015.228 հազար դրամ, արձանագրելով տարեկան ծրագրային ցուցանիշի 3.4 % գերակատարում, որը կազմում է 58228.828 հազար դրամ՝ նախորդ տարվա գերակատավարված 75461.387 հազար դրամի դիմաց:   
2023 թվականի ընթացքում համայնքի բյուջեի սեփական եկամուտների հավաքագրումը ունեցել է տատանողական վարքագիծ, ամենաբարձր ցուցանիշը գրանցելով դեկտեմբեր ամսին :   
Միջին ամսական եկամուտը կազմել է 93045.1 հազար դրամ, նախորդ տարվա 67242.9 հազար դրամի դիմաց (առանց պաշտոնական տրանսֆերտների):  
 Հաշվետու տարում վարչական բյուջեի հավաքագրած եկամուտների 62.4. %-ը կամ 1116541.2 հազար դրամը ապահովվել է սեփական եկամուտների հաշվին, իսկ 37.6 %-ը կամ 672474.105 հազար դրամը պետական բյուջեից ֆինանսական համահարթեցման սկզբունքով տրամադրվող դոտացիաների և նպատակային հատկացումների (սուբվենցիաներ) հաշվին:  
Գույքային հարկեր անշարժ գույքից եկամտի հաշվին համայնքի բյուջեն համալրվել է 261040.704 հազար դրամով` կատարվելով 110 %-ով։ Գույքային հարկեր այլ անշարժ գույքից՝ գույքահարկ փոխադրամիջոցների համար եկամտի հաշվին համայնքի բյուջեն հաշվետու տարում համալրվել է 293908.369 հազար դրամով` կատարվելով 116.9 %-ով, ապահովելով վարչական բյուջեի եկամուտների 16.4 % -ը` որի արդյունքում բյուջեն համալրվել է լրացուցիչ 42608.369 հազար դրամով։  
Տեղական տուրքերի հաշվին համայնքի բյուջեն հաշվետու տարում համալրվել է 48418.340 հազար դրամով` կատարվելով 80.7 %-ով, ապահովելով բյուջեի վարչական բյուջեի եկամուտների 2.7 %-ը։ Թերակատարման հետևանքով բյուջե 59946.0 հազար դրամից մուտքագրվել է 48418.340 հազար դրամ, որը պլանավորված գումարից պակաս է 11527.66 հազար դրամով:

Պետական տուրքերի հաշվին համայնքի բյուջեն հաշվետու տարում համալրվել է 11984.5 հազար դրամով` կատարվելով 85.6 %-ով, ապահովելով բյուջեի եկամուտների 0.7 % -ը։

Ընթացիկ տարում պաշտոնական դրամաշնորհների հաշվին բյուջեն համալրվել է 2 010565. 579 հազար դրամով, որի 33.4 %-ը համալրվել է պետական բյուջեից ֆինանսական համահարթեցման սկզբունքով տրամադրվող դոտացիաների հաշվին, 66.6 %-ը՝ պետական բյուջեից կապիտալ ծախսերի ֆինանսավորման նպատակային հատկացումների (սուբվենցիաներ) հաշվին։

Այլ եկամուտները պլանավորված 496215.2 հազար դրամի դիմաց կատարվել է 501189.210 հազար դրամ։ Այլ եկամուտները կազմում են վարչական բյուջեի եկամուների 28 %-ը։ Այլ եկամուտների մեջ ներառված գույքի վարձակալությունից եկամուտները կազմում են 44720.365 հազար դրամ, ապահովելով վարչական բյուջեի եկամուտների 2.4 %-ը, համայնքի բյուջեի եկամուտներ ապրանքների մատակարարումից և ծառայությունների մատուցումից 3998.0 հազար դրամից հատկացվել է 4098.0 հազար դրամ, որը կազմում է վարչական բյուջեի 0.23 %-ը, վարչական գանձումներից մուտքերը կազմել են 383110.144 հազար դրամ, որը հավաքագրած մուտքերի 21.4 %-ն է ` գերակատարվելով 14773.144 հազար դրամով, տեղական վճարների մուտքերը կազմել են 168946,085 հազար դրամ, որը հավաքագրված մուտքերի 9.4 %-ն է, այլ եկամուտների հավաքագրումից բյուջեն համալրվել է 69260.701 հազար դրամով` կազմելով եկամուտների 3.8 %-ը:

2023 թվականին համայնքի բյուջեի միջոցների հաշվին ծախսերի ֆինանսավորմանն է ուղղվել 4322659.23 հազար դրամ` ապահովելով տարեկան ծախսերի 95,8 %-ի կատարում:

Հաշվետու տարում ընթացիկ ծախսերի ֆինանսավորմանը պլանավորված 1802466.644 հազար դրամից հատկացվել է 1789332.229 հազար դրամ, կատարվելով 99.3 %-ով, որը կազմում է ամբողջ ծախսերի 30.8 %-ը:

Ընթացիկ ծախսերից աշխատանքի վարձատրության հոդվածին է հատկացվել ընթացիկ ծախսերի 18.8 %-ը, որը կազմում է 336458.798 հազար դրամ, ծառայությունների և ապրանքների ձեռքբերմանը (Էներգետիկ ծառայություն, կոմունալ ծառայություն, կապի ծառայություն, համակարգչային ծառայություն և սպասարկում, ապահովագրական ծախսեր, պայմանագրային և մասնագիտական ծառայությունների ձեռքբերում, մեքենաների և սարքավորումների ընթացիկ նորոգում և պահպանում, նյութերի ձեռքբերում) հատկացվել է 82019.502 հազար դրամ, որը կազմում է ընթացիկ ծախսերի 4.6 %-ը, hամայնքային ոչ առևտրային կազմակերպություններին դրամաշնորների տեսքով հատկացվել է համայնքի վարչական բյուջեի եկամուտների 66.6 %-ը կամ 1192046.2 հազար դրամ։

Հաշվետու տարում համայնքային բյուջեի ծախսերի 63.2 %-ը կամ 4029060.6 հազար դրամը ուղղվել է ոչ ֆինանսական ակտիվների գծով ծախսերի ֆինանսավորմանը: Միջոցների հիմնական մասը` 3931134.1 հազար դրամը կամ կապիտալ ծախսերի 97.7 %-ը տրամադրվել է կապիտալ նորոգման աշխատանքներին, 1.7 %-ը հատկացվել է այդ աշխատանքների նախագծահետազոտական փաստաթղթերի կազմմանը։ Կապիտալ ծախսերի 0.6 %-ը կամ 27586.8 հազար դրամը ծախսվել է վարչական և այլ սարքավորումներ ձեռք բերելու համար:

2023 թվականի ընթացքում համայնքային բյուջեում ընդհանուր բնույթի հանրային ծառայություններ ոլորտի ծախսերը կազմել են 269587.6 հազար դրամ, որը կազմում է ամբողջ ծախսերի 4.2 %-ը։ Ոլորտի ծախսերի 39978.1 հազար դրամը կամ 14.8%-ը ուղղվել է տեղական ինքնակառավարման մարմինների պահպանման ընթացիկ ծախսերին, իսկ 85,2 %-ը կամ 229609,5 հազար դրամը ոլորտի պահպանման կապիտալ ծախսերին:   
Հաշվետու տարում ասֆալտապատման, փողոցների գծանշման և գազատարի կառուցման համար հատկացվել է 1 640800.5 հազար դրամ:  
2023 թվականին շրջակա միջավայրի պաշտպանության համար հատկացվել է 733126.291 հազար դրամ, որից 539152.391 հազար դրամը կամ բնագավառի համար հատկացված ծախսերի 73.5 %-ը հատկացվել է այդ ոլորտի կապիտալ ծախսերին: Շրջակա միջավայրի պաշտպանության ոլորտին հատկացվել է 193973.9 հազար դրամ կամ ոլորտի ծախսերի 26,5 %- ը:   
Բնակարանային շինարարության և կոմունալ ծառայության ոլորտին համայնքի 2023 թվականի բյուջեից հատկացվել է 786940.788 հազար դրամ, որի 335827.545 հազար դրամը կամ ոլորտի ծախսերի 42.7 %-ը ուղղվել է համայնքի բոլոր բնակավայրերում փողոցների լուսավորության համակարգի պահպանման, շահագործման և կապիտալ աշխատանքների համար, իսկ 43.7 %-ը կամ 344433.743 հազար դրամը հատկացվել է համայնքի բոլոր բնակավայրերում ջրամատակարարման համակարգի կառուցման կապիտալ աշխատանքների համար, 13.6 %-ը կամ 106679.5 հազար դրամը ծախսվել է կոմունալ ծառայությունների կատարման համար։   
«Եղվարդի կենտրոնացված գրադարանային համակարգ» համայնքային ոչ առևտրային կազմակերպության պահպանմանն է ուղղվել ամբողջ ծախսերի 0.35 %-ը կամ 22533.5 հազար դրամ։ Մշակութային հիմնարկների պահպանման, մշակութային և սպորտային միջոցառումների կազմակերպմանն է ուղղվել ծախսերի 1.7 %-ը կամ 106243.506 հազար դրամ։ Հանգիստ, մշակույթ և կրոն ոլորտի համար հատկացված 202820.293 հազար դրամը ուղղվել է ոլորտի կապիտալ աշխատանքներին։  
Կրթության ոլորտին է տրամադրվել բյուջեի միջոցների 11.7 %-ը կամ 742217.8 հազար դրամ: Համայնքում գործող 6 նախադպրոցական հիմնարկների պահպանմանն է հատկացվել 490253.6 հազար դրամ կամ ոլորտի ծախսերի 66.1 %-ը : Արտադպրոցական հիմնարկների պահպանմանն է հատկացվել այդ ոլորտի համար ծախսված գումարի 31.1 %-ը կամ 231014.2 հազար դրամ: Համայնքի կարիքավոր ուսանողներին օգնելու նպատակով բյուջեի բարձրագույն կրթության ոլորտին է հատկացվել ոլորտի ծախսերի 2.5 %-ը կամ 19150.0 հազար դրամ: Հիմնական ընդհանուր կրթության ոլորտին է հատկացվել 1800.0 հազար դրամ կամ ոլորտի ծախսերի 0.3 %-ը: 2023 թվականին պահպանվել է համայնքի կողմից որդեգրված սոցիալական քաղաքականության հիմնական ուղղությունը` նպաստներ և օգնություններ բնակչությանը, որը հաշվետու տարում կազմում է 59567.5 հազար դրամ կամ ամբողջ ծախսերի 0.9 %-ը: Նաիրի համայնքի բյուջեի պակասուրդը (դեֆիցիտը) կազմել է 135613,004 հազար դրամ: Պակասուրդի (դեֆիցիտի) ֆինանսավորմանն է ուղղվել տարեսկզբի ազատ մնացորդը՝ 135613,004 հազար դրամ, իսկ հաշվետու ժամանակաշրջանի վերջում բյուջեի հավելուրդը կազմել է 455646.416 հազար դրամ:   
  
Հայաստանի Հանրապետության Կոտայքի մարզի Նաիրի համայնքի 2023 թվականի բյուջեի կատարման տարեկան հաշվետվություն նախագծի ընդունման կապակցությամբ Նաիրի համայնքի բյուջեում եկամուտների և ծախսերի ավելացում կամ նվազեցում չի նախատեսվում։

ՀԱՄԱՅՆՔԻ ՂԵԿԱՎԱՐ ՝ Ն. ՍԱՐԳՍՅԱՆ